open-index/open-wikipedia-markdown huggingface dataset:
Vinir Sjonna

**Vinir Sjonna** var strákaband sem flutti lagið „Aftur heim“ í virðingarvotti við Sigurjón Brink (Sjonna). Meðlimir voru þekktir úr íslenskum hljómsveitum: Gunnar Ólason í Skítamóral, Vignir Snær Vigfússon var í Írafár, Pálmi Sigurhjartarson í Sniglabandinu, Matthías Matthíasson í Pöpunum, Hreimur Örn Heimisson í Landi og sonum og loks Benedikt Brynleifsson í Todmobile.

Vinir Sjonna hafa tvisvar sinnum tekið þátt í Söngvakeppni sjónvarpsins. Í fyrsta skiptið fluttu þeir lagið „Waterslide“ árið 2009 með Sjonna Brink. Nafnið *Vinir Sjonna* festist þó ekki við hópinn fyrr en tilkynnt var af ættingjum og vandamönnum Sigurjóns Brink að sex vinir hans myndu flytja lagið „Aftur heim“ fyrir hans hönd árið 2011. Lagið vann keppnina hér á landi og keppti í Söngvakeppni evrópskra sjónvarpstöðva í Dusseldorf, Þýskalandi í maí. Þar hafnaði það í 20. sæti.

## Heimildir
Eric Saade

**Eric Saade** (f. 29. oktober 1990) er sænskur söngvari sem keppti í Söngvakeppni evrópskra sjónvarpsstöðva 2011 með laginu „Popular“. Hann lenti þá í 3.sæti keppninnar. Áður hafði Eric keppt í Melodifestivalen í Svíþjóð árið 2010 með laginu ,,Manboy" til að reyna að komast í Söngvakeppni evrópskra sjónvarpsstöðva. Þar lenti hann aðeins í 3. sæti. Eric hefur gefið út þrjár plötur. Þær heita Masquerade, Saade Vol.1 og Saade Vol.2.
## Tengt efni
* Melodifestivalen.
Octávio Frias de Oliveira-brúin

**Octávio Frias de Oliveira-brúin** (portúgalska: *Ponte Octávio Frias de Oliveira*) er samsett hengibrú og stagbrú í São Paulo í Brasilíu sem brúar Pinheiros-ána.

File:Ponte Estaiada Octávio Frias de Oliveira.jpg
File:Ponte Estaiada Octavio Frias de Oliveira.jpg
File:São Paulo CBD.jpg
Kammertónlist

**Kammertónlist** er afbrigði af klassískri tónlist þar sem aðeins eitt hljóðfæri leikur hverja rödd. Kammertónlist er þannig leikin af litlum hljómsveitum og nafnið vísar til þess að hljómsveitin kemst fyrir í einu herbergi. Á 19. og 20. öld var algengt að kammertónlist væri leikin af áhugafólki í heimahúsum.
Einar Guðfinnsson

**Einar Guðfinnsson**  (17. maí 1898 – 29. október 1985) var athafnamaður í Bolungarvík og stærsti atvinnurekandi staðarins á sinni tíð. Hann hóf atvinnurekstur  í Bolungarvík 1. nóvember 1924.  Einar fæddist á Litlabæ í Skötufirði en eiginkona hans Elísabet Hjaltadóttir fæddist í Bolungarvík. 

## Heimildir
* Minnisvarði um Einar Guðfinnsson afhjúpaður (Morgunblaðið 6. ágúst 1998)
Verkalýðs- og sjómannafélag Bolungarvíkur

**Verkalýðs- og sjómannafélag Bolungarvíkur** er verkalýðsfélag í Bolungarvík. 

Félagið var stofnað 27. maí 1931. Formaður var kjörinn Guðjón Bjarnason. Í ársbyrjun 1932 fór félagið í verkfall. Þá var kaup karla í verkamannavinnu 75 aurar og tímakaup kvenna 45 aurar en nætur- og skipavinnukaup 1 króna. Verkfallið stóð aðeins í nokkra daga og þá skrifaði Einar Guðfinnsson undir samninga við félagið og  var samið um kaup karla 80 krónur á tímann og 1 króna og 30 aura fyrir nætur og skipavinnu. Atvinnurekendurnir  Bjarni Fannberg og Högni Gunnarsson neituðu í maí 1932 að skrifa undir samninga við félagið og tilkynntu kauplækkun og brást félagið við með afgreiðslubanni. Hannibal Valdimarsson kom til Bolungarvíkur 26. júní 1932  í för Karlakórs Ísafjarðar til að kynna sér aðstæður og aðstoða félagið. Á meðal hann var í kaffi í húsi í bænum þá kom að mannþyrping og fyrir henni fór Högni Gunnarsson sem sagði bát bíða eftir Hannibal við öldubrjótinn með tilbúna vél í gangi. Urðu ryskingar og var Hannibal fluttur nauðugur í bátinn. Báturinn bilaði og var Hannibal tekinn og færður í annan bát og farið með hann til Ísafjarðar.

Við Norðurtangabryggju kom lögregluþjónn Ísafjarðar í bátinn og tók bátsverja fasta. Þegar fréttist af handtöku Hannibals og nauðaflutningnum stóð yfir fundur í Sjómannafélagi Ísafjarðar. Fjölmenntu félagsmenn niður á bryggju. Síðar um kvöldið héldu 40 Ísfirðingar með Hannibal í broddi fylkingar  á báti til Bolungarvíkur og var haldinn fundur í Góðtemplarahúsinu. Á þessum tíma var kaup lægra í Bolungarvík en á Ísafirði.

Félagið er aðili að Sjómannasambandi Íslands og Starfsgreinasambandi Íslands.

## Tengt efni
*Sjómannasamband Íslands

## Heimild
* Alþýðublaðið 1. maí 1996 bls 13-15, Þegar Hannibal var tekinn höndum
Fjöruskjögur

**Fjöruskjögur** er sjúkdómur í sauðfé sem talinn var standa í sambandi við röskun á efnaskiptum kopars í líkamanum eða koparskorti í fóðri. Sjúkdómurinn kom fram í lömbum ef mæður þeirra höfðu verið á beit í fjörum. Miðtaugakerfi, einkum heili lambanna var vanþroskað.

## Heimildir
* Styrkur snerfilefna í heyi (erindi á fræðaþingi landbúnaðarins 2006) 
* „Snerfilefni í fóðri grasbíta á Íslandi“, ''Morgunblaðið''. 23. júní 1990
Casinoleikhúsið

**Casinoleikhúsið** (**kasínóleikhúsið**, bara **kasínó** eða **kassinn**) var leikhús við Amalíugötu 10 í Kaupmannahöfn. Það var upphaflega byggt árið 1847 af Georg Carstensen sem byggði einnig Tívolíið og Alhambra. Byggingin var teiknuð af arkitektnum H.C. Stilling. Húsið var rifið árið 1960.

Upprunalega var það meiningin að byggingin yrði notuð sem eins konar *vetrartívolí* en fljótlega var ákveðið að setja þar upp leiksýningar. Verk eftir H.C. Andersen nutu þar mikilla vinsælda eins og t.d. Óli Lokbrá árið 1850. Þá var tónverk eftir norska tónskáldið Edvard Grieg frumflutt þar árið 1868.

Leikhúsið er þó ekki síst þekkt fyrir að vera sá samkomustaður þangað sem stór hópur safnaðist þann 20. mars árið 1848 og hlýddi á ræðu Orla Lehmanns. Samþykkt var ályktun á fundinum um að Danakonungur skyldi láta af einveldi.  Daginn eftir, þann 21. mars, gengu um 10.000 manns til Kristjánsborgarhallar og kröfðust þess að ráðherrar konungs segðu af sér. Friðrik 7. sem hafði aðeins verið við völd sem konungur í um tvo mánuði varð við óskum mótmælenda og setti Marsríkisstjórnina svonefndu sem meðal annars innihélt Orla Lehmann sem ráðherra. Í sögu Danmerkur er miðað við *Casinofundinn* (Kasínófundinn) sem upphaf marsbyltingarinnar, sem leiddi svo aftur til afnám einveldis í Danmörku og setningu stjórnarskrár Danmerkur í júní 1848.

Þóra Pétursdóttir var á grímuballi þar fimmtudaginn 12. mars 1874 ásamt hópi af Íslendingum.
Júlíana Jónsdóttir

**Júlíana Jónsdóttir** (27. mars 1838 – 12. júní 1917) var íslensk skáldkona, fædd á Búrfelli í Hálsasveit í Borgarfirði en fluttist til Kanada og dó þar. Hún gaf út ljóðabók fyrst íslenskra kvenna. Það var bókin Stúlka sem kom út árið 1876. Veturinn 1878-79 var leikrit hennar Víg Kjartans Ólafssonar sett upp í Stykkishólmi og er það fyrsta leikritið á Íslandi sem gert er eftir íslenskri fornsögu. Árið 1916 gaf hún svo út bókina *Hagalagðar*, sem kom út í Winnipeg og var fyrsta skáldverk eftir íslenska konu sem kemur út á bók vestanhafs.

## Heimildir
Stærðfræðilegt viðfang

**Stærðfræðilegt viðfang** (einnig **stærðfræðilegur hlutur**) er huglægt viðfang, sem unnið er með innan stærðfræðinnar. Dæmi:

* Baugur og grúpa (algebra)
* Fall (fallafræði)
* Fylki (línuleg algebra)
* Mengi (mengjafræði)
* Punktur, lína og slétta (rúmfræði).
* Tölur (talnafræði)
Jimmy Pop

**Jimmy Pop** (fæddur **James Moyer Franks** 27. ágúst 1972, Trappe, Pennsylvaníu ) er bandarískur tónlistarmaður sem er þekktastur fyrir að vera söngvari hljómsveitarinnar Bloodhound gang.
Victor Urbancic

**Victor Urbancic** eða **Viktor von Urbantschitsch** (9. ágúst 1903 – 4. apríl 1958) var austurrískur tónlistarmaður frá Vínarborg sem flúði til Íslands árið 1938 undan nasistum, en kona hans, Melitta, var af gyðingaættum. Var koma hans til Íslands ekki síst fyrir milligöngu félaga frá námsárunum, Franz Mixa, annars vel menntaðs Austurríkismanns, sem fenginn hafði verið til að aðstoða við undirbúning tónlistaratriða á Alþingishátíðinni 1930. Urbancic dvaldist seinni hluta ævinnar á Íslandi og hafði mikil áhrif á íslenskt tónlistarlíf. 

Urbancic starfaði við tónlistarháskólann í Graz í Austurríki áður en hann kom til Íslands árið 1938. Á Íslandi var hann mikil lyftistöng fyrir íslenskt tónlistarlíf og var meðal annars tónlistarstjóri í Þjóðleikhúsinu. Þar setti hann upp fyrstu óperuna sem flutt var á Íslandi, Rigoletto eftir Giuseppe Verdi árið 1951. Hann var kennari við Tónlistarskólann í Reykjavík og organisti og söngstjóri kaþólsku kirkjunnar í Reykjavík. Urbancic lést á föstudaginn langa árið 1958 í Reykjavík, langt fyrir aldur fram.

Hann var barnabarn verufræðingsins , bróðursonar sálfræðingsins , og ættingja leikarans .

## Tilvísanir

## Tenglar
* Glatkistan
*Árni Heimir Ingólfsson. *Tónar útlaganna. Þrír landflótta tónlistarmenn sem mótuðu íslenskt menningarlíf*. Hið íslenska bókmenntafélag, 2024
Redd Lights

Redd Lights er pródúserateymi samansett af Inga Má Úlfarssyni og Jóhanni Bjarkasyni.

## Smáskífur/Remix
*2008: "Kasettutæki" (7Berg ásamt Bent)
*2008: "Geimþrá" (Mammút - Redd Lights Remix)
*2009: "Hlið við hlið" (Friðrik Dór)
*2009: "Á Sama Stað" (Friðrik Dór ásamt Blaz Roca)
*2010: "Optimal Ending" (Sometime - Redd Lights Remix)
*2010: "Fyrir Hana" (Friðrik Dór)
*2010: "Bara Þú" (Bjarki Lár)
*2010: "Kveikjum í Reykjavík" (7Berg ásamt Emmsjé Gauti)
*2011: "Leiðarlok" Friðrik Dór (Smáskífu útgáfan endur-útsett af Ólafi Arnalds)
*2011: "Má Ég Koma Heim?" (Blaz Roca)
*2011: "Hemmi Gunn" (Emmsjé Gauti ásamt Blaz Roca)
*2011: "Gull af mönnum" (Steindi Jr, Bent og Matthías Matthíasson)
*2011: "Okkar Leið" (Emmsjé Gauti ásamt Friðrik Dór (útsett ásamt Basic-B))
*2011: "Megi það byrja með mér" (Páll Óskar)
*2011: "Ég er farinn" (Úlfur Úlfur)
*2013: "Sofðu vel" (Úlfur Úlfur)
*2013: "Up" (Steinar)
*2013: "You Know" (Steinar)

## Lög
### 2010
Friðrik Dór - *Allt sem þú átt* (2010)
*01. "Leyfðu Mér"
*02. "Hlið við hlið"
*04. "Þú Veist"
*05. "Á Sama Stað" ásamt Blaz Roca
*06. "Allt sem þú átt"
*07. "Hvergi Sjáanleg"
*09. "Fyrir Hana"
*10. "Það Ert Þú" ásamt Jón Jónsson
*11. "Ég hefði"
*12. "Leiðarlok"

Blaz Roca - *Velkomin til KópaCabana* (2010)
*01. "Það er enginn að hlusta"
*02. "Ég er að hlusta"
*09. "Framhaldið"
*11. "Má ég koma heim"
*14. "Fullorðins" ásamt Friðrik Dór
*16. "KópaCabana"
*18. "Pabbarnir"  ásamt Sesar A, Ísaksen og Kidda
*21. "Má ég koma aftur heim?"

### 2011
Emmsjé Gauti - *Bara Ég* (2011)
*01. "Intro"
*02. "Steinstjarna"
*06. "Bara Ég"
*07. "Okkar Leið" ásamt Friðrik Dór, útsett af Basic B og Redd Lights
*08. "Hemmi Gunn" ásamt Blaz Roca

Steindinn Okkar - Án djóks samt djók (2011)
*00. "Gull Af Mönnum"
*00 "Í góðu skapi"

### 2013
Emmsjé Gauti - *Þeyr* (2013)
*01. "Intro"
*03. "Kinky"
*08. "Ég Geri Það Sem Ég Vil"
*09. "Lit(a)laus"  útsett ásamt Emmsjé Gauta, Unnsteini Manuel og Hermivergvli
*10. "Tuttugu&Fjórir

## Hlekkir
*ReddLights.com
Vélhjólaklúbbur Skagafjarðar

**Vélhjólaklúbbur Skagafjarðar** (skammstafað VS) er íslenskt félag sem vinnur að eflingu framgangs vélhjólaíþrótta í Skagafirði. Helstu markmið klúbbsins eru að viðhalda góðu æfingasvæði fyrir íþróttina og stuðla að öryggi ökumanna. Ásamt því að njóta góðs félagsskapar og útivistar. 

Stunda áhugasamir félagsmenn hina fjölbreyttustu afþreyingu innan akstursíþrótta, má þar nefna motocross, enduro og ísakstur. 
Frá stofnun félagsins hefur félagafjöldi verið á bilinu 40 til 60 manns á ári hverju.

Í núverandi stjórn VS árið 2011 eru : Þröstur Ingi Ásgrímsson (formaður), 
Ásta Birna Jónsdóttir, Helga Eyjólfsdóttir, Jóhannes Friðrik Þórðarson og Grétar Þór Steinþórsson.

## Saga
Félagið var stofnað 3. apríl árið 2005. 

Starfsemi félagsins hófst á undirbúningi og síðar fjögurra daga dagsskrá í tilefni af „100 ára afmæli vélhjólsins á Íslandi“. Stóð viðburðurinn yfir í Skagafirði dagana 16.-19. júní og lauk honum með afhjúpun minnisvarða í Varmahlíð, til heiðurs föllnum félögum. 

Árið 2006 var búin til 1,3 km löng og átta til tíu metra breið motocross braut. Hefur hún verið lofuð sem fjölbreytt, skemmtileg og tæknilega krefjandi. Að hausti sama ár var byrjað að byggja núverandi félagsheimili klúbbsins, við hliðina á brautinni og er svæðinu öllu vel viðhaldið.

Árið 2007 hélt félagið Bikarmót í Motocross í júlí og árið 2008 voru haldin Íslandsmót í motocrossi og enduro. 

Árið 2009 hélt klúbburinn motocrossmót í tengslum við Landsmót unglinga (UMFÍ). Talað er um að Unglingalandsmótið hafi gengið vel líkt og fyrri mót félagsins. Á úrslitum mótsins sást að félagsmenn VS. voru klúbbnum til sóma, líkt og fyrr hafði tíðkaðst. Var einstaklingur innan félagsins kjörinn í annað sæti í „Íþróttamaður ársins í Skagafirði“ .
Þetta sama ár fékk félagið aðstöðu til ísaksturs við Miklavatn. Var félaginu gefinn trukkur og eftir nokkrar breytingar var hann hinn besti í að skafa ísinn á vatninu og mynda góða braut til ísaksturs. 

Árið 2010 var komið fyrir aðstöðugámi við vatnið þar sem félagar geta hvílt lúin bein og spjallað á milli þess sem þau taka nokkra hringi á ísnum, ef frost og veður leyfir.
VS hélt þetta sama ár fyrsta íslandsmótið í endurocrossi  og heppnaðist það með ágætum.
Félagið hefur einnig staðið fyrir námskeiðum í t.d. viðhaldi á hjólum og tekið þátt í öðrum viðburðum eins og útivistar- og sportsýningunni "Kraftur 2009"  árið 2010, svo eitthvað sé nefnt.

Nú í ár (2011) mun félagið standa fyrir íslandsmóti í motocrossi og verður það haldið laugardaginn 4. júní. 
Einnig er von stjórnar VS að fá lóð hjá Sveitarfélaginu Skagafjörður til að búa til byrjenda- og barnabraut í grennd við motocross braut þeirra á Gránu - Móum.

## Tengt efni
*Ungmennasamband Skagafjarðar (UMSS)
Staðfræði

**Staðfræði** er fræðigrein sem fjallar um aðstæður á ákveðnu svæði, svo sem landslag, gróðurfar, byggðarmynstur o.fl., og er þannig nátengt landlýsingu og kortagerð.

Í Evrópu er oft notuð víð skilgreining, og er þar einnig fjallað um þau einkenni svæðisins sem athafnir mannsins hafa skapað. Þar er m.a. átt við atriði sem tengjast staðbundinni menningu íbúanna og jafnvel héraðssögu. 

Á erlendum málum kallast fræðigreinin *Topografia*, sem komið er úr grísku, *τόπος* – *topos* = staður, og  *γράφω* – *graphō* = skrifa eða teikna. 

Sem dæmi um staðfræðileg rit má nefna *Árbækur Ferðafélags Íslands* og *Sýslu- og sóknalýsingar Hins íslenska bókmenntafélags*. Einnig getur lýsing einnar bújarðar fallið í þann flokk.

## Tengt efni
* Landafræði
* Kortagerð
* Landmælingar
Landslag

**Landslag** á við sýnilegan hluta af yfirborði jarðar, jafnvel verulegan hluta þess, og mótast af landslagsþáttum, svo sem hafinu, stöðuvötnum, ám, gróðurfari, landbúnaði og mannvirkjum og veðurfari. Allir þessir þættir skapa einkennandi landslag sem mótast hefur í gegnum jarðsöguna. Þegar þessir náttúrulegu þættir eru í nágrenni við heimkynni manna endurspeglar landslagið lífsmunstur fólks og verður mikilvægt þjóðernisvitund. Ásýnd landslags og gæði þess hjálpa til að ákveða ímynd svæðisins.

Á Jörðinni er mjög breytilegt landslag eftir svæðum, meðal annars jökulhettur á heimskautasvæðum, hálent landslag, þurrar eyðimerkur, eyjur og strandmyndanir, þéttir skógar, regnskógar og landbúnaðarsvæði í tempruðu hitabelti.

Frumlandslag er það landslag sem algjörlega er laust við áhrif mannsins, náttúran sjálf ræður ríkjum. Þannig landslag er varla hægt að finna nema á öræfum og afskekktum stöðum. Þannig landslag er viðkvæmt og hopar sífelt vegna manna verka.
Martin Ingi Sigurðsson

**Martin Ingi Sigurðsson** (f. 4. maí 1982) er íslenskur læknir.

## Ferill
Martin Ingi gekk í Álftamýrarskóla og er dúx frá Menntaskólanum í Reykjavík árið 2002 með hæstu einkunn eða 9,34 .
Martin lagði svo stund á læknisfræði við Háskóla Íslands og lauk kandidatsprófi árið 2009. Hann lauk kandidatsári á Landspítala 2010 og er í starfi á lyflækningasviði LSH. Martin Ingi hóf doktorsnám við HÍ samhliða læknanámi og verður doktorsvörn í júní 2011. Titill doktorsverkefnisins er Lífupplýsingafræðileg og sameindalíffræðileg greining á eiginleikum DNA metýlunar í erfðamengi mannsins. Hluti verkefnisins var unninn við Johns Hopkins háskólasjúkrahúsið í Baltimore í Bandaríkjunum. Hann hefur meðal annars fengið styrki úr Vísindasjóði LSH og Háskólasjóði HÍ.

## Afrek
Martin hlaut nýsköpunarverðlaun forseta Íslands árið 2007, fyrir verkefni sitt um áhrif aldurs á utangenamerki mannsins .

Martin vann einnig til verðlauna á alþjóðlegu vísindaþingi hjarta- og brjóstholsskurðlækna, Scandinavian Research in Cardiothoracic Surgery (SSRCTS) í Geilo í Noregi 4.-6. febrúar 2011). Martin Ingi hreppti önnur verðlaun í keppni um besta vísindaerindið á þinginu. Verkefni Martins Inga snýst um bráðan nýrnaskaða eftir kransæðahjáveituaðgerðir og hefur hann unnið að þessum rannsóknum ásamt Sólveigu Helgadóttur kandidat undir handleiðslu Tómasar Guðbjartssonar prófessors .

Martin var valin ungur vísindamaður Landspítala 2011.

## Tilvísanir
Holger Peter Clausen

**Holger Peter Clausen** (1. ágúst 1831 – 29. maí 1901) var íslenskur kaupmaður  og alþingismaður sem fór víða og dvaldist meðal annars um árabil í Ástralíu.

Hann var fæddur í Ólafsvík og voru foreldrar hans Hans Arreboe Clausen, etatsráð og stórkaupmaður, sonur Holgers Peter Clausen  kaupmanns  frá Danmörku og Valgerðar Pétursdóttur, og kona hans Ása Óladóttir Sandholt. Hann ólst upp á Íslandi til tíu ára aldurs en dvaldist með foreldrum sínum í Kaupmannahöfn frá 1841. Átján ára að aldri hélt hann til Ástralíu og vann þar við gullgröft og fleira til 1853. Hann var síðan við kaupskap í Liverpool til 1859 og í Kaupmannahöfn 1859 – 1862 og fór þá meðal annars kaupferðir til Íslands. Hann fór aftur til Ástralíu 1862 og var þar til 1870 við kaupmennsku en hélt þá til Íslands og gerðist kaupmaður í Ólafsvík og á Búðum. Árið 1879 flutti hann til Stykkishólms og var þar til 1897 en dvaldi síðan í Reykjavík til æviloka. Hann var alþingismaður Snæfellinga frá 1880 til 1885.

Hann kvæntist í Ástralíu og hét kona hans Harriott Barbara Cook. Hún lést þar og börn þeirra fjögur ólust öll upp í Ástralíu og settust þar að. Hann giftist öðru sinni 1881 Guðrúnu Þorkelsdóttur, dóttur Þorkels Eyjólfssonar prests á Staðastað og systur Jóns Þorkelssonar þjóðskjalavarðar. Á meðal barna þeirra voru Oscar Clausen rithöfundur og Arreboe Clausen, faðir Arnar og Hauks Clausen.

## Tilvísanir


## Heimildir
* 
*
Himmelblå

***Himmelblå*** (á íslensku: ***Himinblámi***) er norsk sjónvarpsþáttaröð sem sýnd er á NRK í Noregi, SVT í Svíþjóð og í Sjónvarpinu. Þættirnir eru byggðir á bresku drama þáttaröðinni *[[Two Thousand Acres of Sky]]*.

## Um þættina
Þættirnir fjallar um lítið samfélag á eyjunni Ylvingen í norður Noregi.
Skólinn á eyjunni hefur fáa krakka á unglinsaldri og verður lokað ef að ekki fást tveir nemendur í viðbót. Framtíð samfélagsins er ótrygg. Fólkið í eyjunni auglýsir í dagblaði á landsvísu eftir fjölskyldu með tvö börn nógu gömul til að ganga í skólann, þau lofa starfi í ferðamannageiranum ef fjölskylda ákveður að búa á eyjunni. 
Marit (Line Verndal), einstæð móðir í Ósló, vinnur sem kokkur á kvöldin og finnst henni að hún sjái börnin sín ekki nógu mikið. Besti vinur hennar Kim (Edward Schultheiss) hjálpar henni að sjá um börnin, Robin og Iris, meðan hún vinnur. Kim sýnir Marit auglýsinguna og hún sér þar tækifæri til þess að byrja nýtt líf og reka sitt eigið gistiheimili með morgunmat á eyjunni. Af því að fólkið var að leita að fjölskyldu á eyjuna þykist Kim vera eiginmaður Maritar og eftir viðtal er þeim boðið að vera á eyjunni. Breytingin á því að búa í borg og á eyju langt frá öllu öðru tekur á hjá fjölskyldunni. En þetta er líka stór breyting fyrir eyjaskeggja.

## Vinsældir
Fyrstu tvær þáttaraðirnar voru teknar upp á 168 dögum árin 2007 til 2008, fyrsta þáttaröðin var frumsýnd 7. september 2008. Þættirnir náðu miklum vinsældum frá upphafi og hefur að meðaltali milljón áhorfendur í hverri viku, það jafngildir fjórðungi íbúa Noregs. Nokkrum mánuðum síðar hófst önnur þáttaröðin, á lokaþáttinn horfðu 1 309 000 manns, sem gerði þættina að mest séðu drama þáttaröð í norskri sjónvarpssögu. Þriðja og jafnframt síðasta þáttaröðin var kláruð í september árið 2009, og var byrjað að sýna hana 7. mars 2010. Síðasti þátturinn var sýndur 25 apríl 2010.

## Útgáfa
Fyrsta þáttaröðin var gefin út á DVD mynddisk stuttu eftir að sýningum lauk. Eftir aðra þáttaröðina var einnig gefinn út DVD mynddiskur ásamt kassa með báðum þáttaröðum. Ásamt DVD útgáfum er hægt að sjá þættina án gjalds á vefsíðu NRK í Noregi.

## Leikendur

## Starfsfólk
*Hljóðmaður:Kjetil Trøan

## Tenglar
* Vefsíða Himmelblå hjá NRK 
* Ný þáttaröð af Himmelblå (norska)
Mæðradagurinn

**Mæðradagurinn** er alþjóðlegur dagur mæðra og er hugsaður til að heiðra starf þeirra. Dagurinn á sér þó ekki einn alþjóðlegan mánaðardag eða mánuð en oftast er haldið upp á hann í mars, apríl eða maí. Algengast er að þjóðir láti hann bera upp á annan sunnudag maímánaðar (8 – 14. maí) ár hvert. Þannig er það til dæmis á Íslandi og í Bandaríkjunum.

Það er þó ekki algilt. Í Noregi er mæðradagurinn til dæmis haldinn annan sunnudag í febrúar, á Bretlandi og Írlandi er hann fjórði sunnudagur í lönguföstu, í Arabalöndum er hann haldinn á jafndægri á vori (21. mars), á Spáni og í Portúgal er hann fyrsti sunnudagur í maí og í Frakklandi, Svíþjóð og víðar síðasti sunnudagur í maí.

## Uppruni
Dagar helgaðir mæðrum og dýrkun mæðragyðja eru þekktir frá fornöld og mæðradýrkun tíðkaðist í Litlu-Asíu fyrir þúsundum ára. Þaðan barst hún til Grikklands og áfram til Rómaveldis. Með kristni þróaðist mæðradýrkunin yfir í dag til dýrðar Maríu guðsmóður og öðrum mæðrum og var sá dagur fjórði sunnudagur í lönguföstu. 

Víða komst á sá siður að börn gæfu mæðrum sínum blóm eða gjöf þennan dag. Smátt og smátt dró þó úr því að þessi dagur væri haldinn hátíðlegur en hann viðhélst þó að einhverju leyti á Bretlandi og Írlandi. Hann var svo endurvakinn á 20. öld og rann þá saman við mæðradaginn sem þá hafði komist á í Bandaríkjunum og breiðst út þaðan en Bretar og Írar halda gömlu tímasetningunni á deginum.

## Uppruni nútímamyndar dagsins
Dagurinn eins og hann er haldinn í dag er upprunninn í Bandaríkjunum árið 1907. Það var Anna Jarvis sem átti hugmyndina og árið 1914 tókst henni að fá opinbera viðurkenningu á deginum. Hann var fyrst haldinn á Íslandi 1934 á vegum mæðrastyrksnefndar. Fyrst var mæðradagurinn fjórða sunnudag í maí en svo einhvern sunnudag í maí. Að endingu var hann festur við annan sunnudag í maí árið 1980.

## Heimildir
* 

## Tenglar
* 

## Tengt efni
* Konudagur
Visthæf ferðamennska

**Visthæf ferðamennska** eða **græn ferðamennska** er sú ferðamennska sem er stunduð í náttúrulegu umhverfi, í sátt við náttúru, menningu og samfélag svæðisins sem ferðast er um. Visthæfri ferðamennsku er ætlað að vera sjálfbær ferðamennska, hafa lítil áhrif á umhverfið, vera fræðandi og hafa jákvæð hagræn áhrif þar sem hún er stunduð (til að mynda með að njóta þeirra innviða sem heimamenn bjóða upp á). Visthæf ferðamennska er náttúruferðamennska, fræðandi ferðamennska, byggð upp í samvinnu við heimamenn, skipulögð fyrir litla hópa og minna háð þjónustu og uppbyggingu.

## Tilvísanir
Íþróttafélagið Þór

Íþróttafélagið Þór getur átt við:

* Íþróttafélagið Þór Vestmannaeyjum
* Íþróttafélagið Þór Akureyri
Þóra Hallgrímsson

**Margrét Þóra Hallgrímsson** (28. janúar 1930 - 27. ágúst 2020) var íslensk athafna- og viðskiptakona. Þóra var eiginkona Björgólfs Guðmundssonar athafnamanns og var ásamt honum áberandi í íslensku menningar- og viðskiptalífi á árunum 2002-2008. Hún var líka fyrirmynd að persónu í skáldsögunni *Sakleysingjarnir* eftir Ólaf Jóhann Ólafsson.

Þóra var fædd í Reykjavík, dóttir hjónanna Hallgríms Fr. Hallgrímssonar, forstjóra Skeljungs og aðalræðismanns Kanada, og Margrétar Þorbjargar Thors. Margrét var dóttir Thors Jensen athafnamanns og Margrétar Þorbjargar Kristjánsdóttur og systir Ólafs Thors forsætisráðherra. 

Þóra giftist Hauki Clausen, frjálsíþróttakappa og síðar tannlækni, 6. janúar 1951 en þau skildu rúmu ári síðar. Þau áttu saman einn son. Þann 3. október 1953 giftist Þóra George Lincoln Rockwell , foringja í bandaríska hernum og síðar stofnanda Bandaríska nasistaflokksins, og fluttist fljótlega með honum til Bandaríkjanna þar sem þau bjuggu lengst af við kröpp kjör. Fór svo að Þóra flutti aftur til Íslands með börn þeirra þrjú að áeggjan fjölskyldu sinnar og skildi við Rockwell.

Árið 1963 giftist Þóra Björgólfi Guðmundssyni, sem er 11 árum yngri en hún. Þau eignuðust einn son, Björgólf Thor, en Björgólfur eldri ættleiddi börn Þóru og Rockwells. Dóttursonur Þóru er knattspyrnumaðurinn Björgólfur Takefusa.

Árið 2005 kom út bókin *Thorsararnir* eftir Guðmund Magnússon sagnfræðing, um sögu afkomenda Thors Jensen. Í fyrsta upplagi bókarinnar var kafli um hjónaband Þóru og Rockwells. Bókin kom út hjá Eddu en Björgólfur, sem þá var eigandi útgáfufyrirtækisins, lét farga upplaginu og fékk höfundinn til að breyta textanum. Hann reyndi einnig að kaupa DV, sem hafði fjallað um málið, til að leggja blaðið niður.

## Tilvísanir

## Tenglar
* ''This Time The World'', sjálfsævisaga George Lincoln Rockwell.
Núllvalda stak

Stak *x* í baugi *R* kallast **núllvalda** ef til er náttúruleg tala *n* svo *x**n*&nbsp;=&nbsp;0; með öðrum orðum verður stakið núll þegar það er hafið í heiltöluveldi. 

Dæmi um núllvalda stök er nykurtalan ε en εn jafngildir núlli fyrir allar náttúrulegar tölur n \geq 2. 

Getur einnig átt við ákveðin ferningsfylki, s.k. núllvalda fylki **N**, sem eru þeim eiginleika gædd að til er náttúruleg tala k, þ.a. N^k = 0 þar sem „0“ táknar núllfylkið.

## Tengt efni
* Sjálfvalda stak (*idempotent*)
* Einvalda stak (*unipotent*)

## Tilvísanir
Íbúð

**Íbúð** er sjálfstætt heimili sem nær yfir hluta byggingar eins og til dæmis fjöleignarhúss eða blokkar. Íbúð getur verið í eigu íbúans eða húsráðanda sem leigir hana einhverjum öðrum. Kostur við að búa í íbúð er að það getur verið öruggara vegna þess að þarf að komast í gegnum tvennar eða fleiri dyr áður en komið er inn í íbúðina. Auk þess þurfa íbúar í íbúðum oftast ekki að halda görðum og sameignarsvæðum við, eigandi byggingarinnar ber þessa ábyrgð. Það eru líka kostir fyrir húsbyggjandann: byggingakostnaður á hverri íbúð í einhverri byggingu er ekki svo mikill miðaður við kostnað á að byggja einbýlishús, og landkostnaði er dreift á milli íbúðanna. Það eru einnig ókostir á íbúðum, til dæmis er orkunotkun þeirra sem búa í blokkum yfirleitt hærri en þeirra sem búa í eigin húsum, meðal annars vegna þess að í háhýsum eru oft lyftur.
Íþróttafélagið Þór Vestmannaeyjum

**Íþróttafélagið Þór** var stofnað í Vestmannaeyjum 9. september 1913 af þrettán stofnfélögum í Þinghúsinu Borg á Heimagötu 3a í Vestmannaeyjum. Félagið notaðist við Hásteinsvöll til ársins 1937 en þá var tekin í notkun völlurinn við Botn við Friðarhöfn.

## Saga
Bæði Knattspyrnufélag Vestmannaeyja og Ungmennafélag Vestmannaeyja virtust hafa misst mikinn kraft úr starfinu fljótlega í byrjun annars áratugar nítjándu aldar. Guðmundur Sigurjónsson var íþróttakennari frá Reykjavík og kom til Eyja gagngert til að halda námskeið fyrir unga fólkið í hinum ýmsu íþróttum. Guðmundur beitti sér  fljótlega fyrir stofnun sérstaks íþróttafélags. Stofnfundur þessa nýja íþróttafélags var 9. september 1913 í Þinghúsinu. Stofnfélagar voru 13 og voru þar á meðal margir nafnkunnir menn í bæjarfélaginu. Markmið Þórs voru í upphafi að auka líkamlegan og andlegan mátt æskulýðs byggðarlagsins, bæði pilta og stúlkna.

Á stofnfundinum var félaginu gefið nafnið Þór, en alls komu sjö nafngiftir til greina. Ekki er getið í fundargerðarbókum hverjar hinar tillögurnar eru. Þá voru lög fyrir félagið samþykkt í 10 aðalgreinum. Í 2. gr. laganna segir: „Tilgangur félagsins er að iðka alls konar íþróttir og glæða áhuga manna á þeim.“ Fyrstu stjórn félagsins skipuðu þeir Georg Gíslason, formaður, Haraldur Eiríksson, féhirðir og Sigurður Jónsson, skósmiður í Péturshúsi, var ritari.

Tveimur dögum eftir aðalfund félagsins komu stofnfélagar saman til fundar. Á fundinum var tekin ákvörðun um að senda mann til Reykjavíkur til náms. Skyldi hann taka að sér íþróttakennslu félagsins þegar hann kæmi aftur heim. Haraldur Eiríksson, fyrrverandi rafvirkjameistari, var valinn til ferðarinnar. Strax um haustið 1913 byrjuðu íþróttaæfingar félagsins, en fyrsta árið var eingöngu um að ræða íslenska glímu, sem iðkuð var. Fljótlega varð starfsemi félagsins fjölbreyttari og knattspyrna, frjálsar íþróttir, sund og leikfimiæfingar voru einnig iðkaðar.

Gefið var út félagsblað á fyrstu árum Þórs og hét það *Mjölnir*. Fyrsta tölublaðið var lesið upp á félagsfundi 20. janúar 1919. Þá var stofnuð sérstök kvennadeild í handknattleik 9. desember 1929.

### Formenn Þórs

*1913-1918 Georg Gíslason frá Stakkagerði
*1919 Hjálmar Eiríksson
*1920-1923 Georg Gíslason frá Stakkagerði
*1924-1926 Guðmundur Helgason
*1927-1932 Georg Gíslason frá Stakkagerði
*1932-1942 Jón Ólafsson frá Garðhúsum
*1942-1949 Ingólfur Arnarson útgerðarmaður
*1949-1952 Kristján Georgsson Gíslasonar 
*1952-1954 Ingólfur Arnarson útgerðarmaður
*1954-1958 Valtýr Snæbjörnsson frá Hergilsey 

*1958-1959 Sveinn Tómasson Sveinssonar 
*1959-1962 Sveinn Ársælsson Sveinssonar 
*1962-1964 Axel Ó. Lárusson kaupmaður
*1964 Ólafur Sigurðsson 
*1965-1967 Alexander Guðmundsson 
*1967-1970 Jón Kr. Óskarsson
*1970-1972 Axel Ó. Lárusson kaupmaður
*1972-1975 Birgir Jóhannsson 
*1975-1976 Sigurgeir Ólafsson 
*1976-1977 Guðmundur Stefánsson 

*1977-1979 Friðrik M. Sigurðsson 
*1979-1985 Friðrik Karlsson 
*1985-1996 Þór Ísfeld Vilhjálmsson 

 
Þann 6. maí 1945 var ákveðið að öll félög úr Vestmannaeyjum myndu keppa undir merkjum ÍBV utan héraðs. Frá og með 1996 voru félögin Þór og Týr sameinuð undir merkjum ÍBV.

## Heimildir
Magnús Guðbrandsson

**Magnús Guðbrandsson** (4. janúar 1896 – 23. október 1991) var skrifstofumaður og knattspyrnumaður með Val og Fram.

## Ævi og störf

Magnús fæddist í Reykjavík, sonur Guðbrands Þórðarsonar skósmíðameistara og Katrínar Magnúsdóttur frá Syðra Langholti. Árið 1927 kvæntist hann Júlíönu Oddsdóttur frá Stykkishólmi. Magnús starfaði lengst af sem fulltrúi hjá Olíuverslun Íslands.

Magnús hóf að iðka knattspyrnu með Knattspyrnufélaginu Hvat, en það var ásamt Val og Haukum eitt þriggja félaga sem stofnuð voru innan KFUM. Var ætlun séra Friðriks Friðrikssonar að félögin myndu einungis leika innbyrðis, en ekki blanda sér í keppni við önnur knattspyrnufélög.

Svo fór að leikmenn Hvats gengu til liðs við Val og varð Magnús snemma einn öflugasti leikmaður liðsins. Árið 1918 var hann kjörinn formaður félagsins og lék með fyrsta úrvalsliði Íslendinga gegn danska liðinu Akademisk Boldklub sumarið 1919.

Um þær mundir fór verulega að halla undan fæti hjá Valsmönnum. Liðið dró sig út úr Íslandsmótinu 1919 og tók ekki þátt næstu þrjú árin. Magnús gekk þá til liðs við Framara og varð Íslandsmeistari undir þeirra merkjum árin 1922, 1923 og 1925.
Pancho Demmings

**Pancho Demmings** er bandarískur leikari sem er þekktastur fyrir hlutverk sitt í NCIS sem aðstoðarréttarlæknirinn Gerald Jackson.

## Einkalíf
Demmings stundaði nám við Macalester College við Saint Paul í Minnesota. 

### Ferill
Fyrsta hlutverk Demmings var árið 1992 í kvikmyndinni Equinox og hefur síðan þá komið fram í nokkrum kvikmyndum og sem gestaleikari í sjónvarpsþáttum á borð við: The Fresh Prince of Bel-Air, Chicago Hope, The District, 24 og Bones. Var árið 2003 boðið reglulegt gestahlutverk í NCIS sem aðstoðarréttarlæknirinn Gerald Jackson sem hann lék til ársins 2005. 

## Kvikmyndir og sjónvarp

## Heimildir
* 
* 

## Tenglar
*
Meðgöngutími

**Meðgöngutími** er orð sem haft er um það tímabil sem líður frá getnaði til fæðingar hjá þeim dýrategundum, sem hafa innri frjóvgun og fæða lifandi unga. Lengd meðgöngunnar er mjög mismunandi eftir tegundum. Um þetta er ágæt minnisvísa, sem tiltekur lengd meðgöngutíma ýmissa tegunda í vikum og var gagnleg í bændasamfélaginu:

::**Kötturinn níu, tíkin tíu, tuttugu ærin;**
::**fjörutíu konan, kýrin;**
::**kapallinn dregur lengstan vírinn** (eða: kapallinn dregur lengst í vírinn).

Hér er vert að taka eftir því að meðgöngutími hryssu (kapals) er ekki tiltekinn í vísunni að öðru leyti en því að hann er yfir 40 vikur. Þeir sem telja sig hafa vit á, tala um að meðganga hjá hryssum taki um ellefu mánuði, sumir segja 335 +/- 10 dagar.
Golfklúbbur Vestmannaeyja

**Golfklúbbur Vestmannaeyja** stofnaður 4. desember 1938 heldur úti 18 holu völl í Vestmannaeyjum.
GV er þriðji elsti golfklúbburinn á landinu. GR er elstur (1934) og GA næstelstur (1935).

## Sagan
Tildrög þess að hafið var að leika golf í Vestmannaeyjum má rekja til þess er Magnús Magnússon, skipstjóri frá Boston, USA, var á ferð í Eyjum sumarið 1937. Þá hafði hann kennt nokkrum mönnum undirstöðuatriðin í golfíþróttinni og reglur leiksins. Í framhaldinu ákváðu nokkrir af þeim, sem fallið höfðu fyrir íþróttinni, þeir Þórhallur Gunnlaugsson, Axel Halldórsson, Ólafur Halldórsson, Einar Guttormsson, Ágúst Bjarnason og Georg Gíslason, ásamt fleirum að boða til stofnfundar Golfklúbbs Vestmannaeyja.

Fundurinn var haldinn þann 4. des 1938 og voru 20 mættir. Í bráðabirgðastjórn og laganefnd voru kosnir Þórhallur Gunnlaugsson, formaður, Georg Gíslason, ritari og Ólafur Halldórsson, gjaldkeri. Framhaldsstofnfundur var haldinn 11. desember og voru þessir sömu menn kosnir í fyrstu stjórnina ásamt meðstjórnendunum Einari Guttormssyni og Viggó Björnssyni

## Formenn Golfklúbbs Vestmannaeyja

* Þórhallur Gunnlaugsson 1938-45
* Georg Gíslason 1946, 1950-51
* Axel Halldórsson 1947-49
* Lárus Ársælsson 1952-64
* Sverrir Einarsson 1965-66 og 1968-71
* Atli Aðalsteinsson 1967
* Gunnlaugur Axelsson 1972-73 og 1977
* Marteinn Guðjónsson 1974 og 1980
* Guðmundur Þórarinsson 1975-76
* Ragnar Guðmundsson 1979-79 og 1982-84

* Sighvatur Arnarsson 1981
* Bergur M. Sigmundsson 1985-1988 og 1994-1996
* Sigurbjörg Guðnadóttir 1989-1991
* Kristján Gunnar Ólafsson 1991-1993
* Gunnar K. Gunnarsson 1997-2000
* Helgi Bragason 2001-

## Tilvísanir og heimildir


## Tenglar
* gvgolf.is
Fimleikafélagið Rán

**Fimleikafélagið Rán** er fimleikafélag frá Vestmannaeyjum og tilheyrir hinu öfluga íþróttastarfi ÍBV í Vestmannaeyjum. 
Fimleikafélagið Rán var stofnað 29. nóvember 1988. Formaður félagsins er Arna Björg Sigurbjörnsdóttir. Framkvæmdastjóri félagsins er Anna Hulda Ingadóttir.
Körfuknattleiksfélag ÍBV

:*Fyrir nánari upplýsingar um félagið sjálft sjá [[Íþróttabandalag Vestmannaeyja]]*

Félagið varð til út frá starfsemi Týs
Koma erlends þjálfara til Eyja árið 1947 markaði upphaf nýrrar íþróttar undir merki Týs. Þjálfarinn Eðvald Mikson, kom alla leið frá Eistlandi til þess að kenna Eyjaskeggjum íþróttir. Hin nýja íþrótt var körfubolti.  
Síðar var nafninu breytt í *ÍV* og keppti í fjölda ára undir þeim merkjum. Starfsemi ÍV lagðist niður um miðjan 9 áratugin, en var endurvakin með miklum krafti að nýju árið 1995. Liðið hóf síðan að spila undir merkjum ÍBV árið 2006 þegar nafni félagsins var breytt úr **Íþróttafélagi Vestmannaeyja** í **Körfuknattleiksfélag ÍBV**.
Mikill uppgangur hefur verið í körfunni undanfarin ár, það hefur mátt sjá á góðum árangri yngri flokka félagsins undanfarin ár. 

## Meistaraflokkur karla
Meistaraflokkur ÍBV karla í körfuknattleik leikur í 2. deild karla. 

### Þjálfarar ÍBV
 
*1995-96 Arnsteinn Ingi Jóhannesson
*1996-97 Örn Eyfjörð Jónsson
*1997-99 Michael J. Eddy
*1999-00 Davíð Alan Grissom
*2000 Eggert Baldvinsson
*2000-01 Arnsteinn Ingi Jóhannesson 
*2001-02 Ragnar Steinsen
*2002-03 Arnsteinn Ingi Jóhannesson
*2003-04 Kristinn Þór Jóhannesson
*2004-05 Aron Barber 

*2005 Arnsteinn Ingi Jóhannesson
*2005-09 ívar. kári sædísarsson 
*2009-10 Nenad Musikic 
*2010-11 Jón Gunnar Magnússon 
*2011-12 Guðmundur Ásgeirsson
*2012-13 Júlíus Ingason
*2013- Haraldur Jón Jóhannesson

### Titlar og gengi ÍBV karla
* **[[2. deild karla í körfuknattleik|Sigurvegarar í 2. deild]]: 1**
** 1999

#### Gengi meistarflokks karla
ÍBV hefur tvívegis komist upp úr 2. deild karla, fyrst árið 1999 með deildarmeistaratitli. Síðan strax aftur árið 2002 en liðið féll árið á undan, hins vegar var það ákvörðun stjórnar að taka ekki sætið og senda liðið aftur niður í 2. deild.

 
Grátt merkir sæti í riðlinum

### Körfuknattleiksmaður ársins
 
*1996 Örn Eyfjörð Jónsson
*1997 ???
*1998 ???
*1999 Arnsteinn Ingi Jóhannesson
*2000 Davíð Arnórsson
*2001 Davíð Arnórsson
*2002 Kristinn Þór Jóhannesson
*2003 Benóný Þórisson
*2004 Kristján Tómasson
*2005 Kristján Tómasson

*2006 ???
*2007 ???
*2008 ???
*2009 Kristján Tómasson
*2010 Sigurður Grétar Benónýsson
*2011 Daði Guðjónsson
*2012 ???
*2013 Tómas Orri Tómasson

### Fyrrum leikmenn
* Friðrik Erlendur Stefánsson

## Meistaraflokkur kvenna
Meistaraflokkur kvenna í körfuknattleik hefur ekki verið starfandi meðal ÍBV hingað til.

## Formenn Körfuknattleiksfélags ÍBV
*1995-96 Jónatan Guðbrandsson
*1996-97 ???
*1997-99 Víðir Óskarsson
*1999-04 Arnsteinn Ingi Jóhannesson
*2004-06 Hlynur Rafn Guðjónsson
*2006-07 Guðbjörn Guðmundsson
*2007-10 ???
*2010-11 Sigurjón Örn Lárusson
*2011- Örvar Snær Þrastarson

## Tilvísanir og heimildir


## Tenglar
* ibvkarfa.net
Óðal

**Óðal** getur átt við:

* Formengi
* Óðal, sem búsvæði dýrs
* Setur

## Sjá einnig
* Óðal feðranna
* Óðalshyggja
Guðmundur E. Stephensen

**Guðmundur Eggert Stephensen** (f.: 29. júní, 1982) er íslenskur borðtennisspilari sem leikur fyrir Víking. Hann varð fyrst Íslandsmeistari karla í einliðaleik karla árið 1994, þá aðeins 11 ára gamall, og samtals 20 sinnum í röð fram til ársins 2013 þegar hann lagði spaðann á hilluna. 

Í janúar 2023 hóf hann æfingar aftur og í mars sama ár vann hann sinn 21. Íslandsmeistaratitil í einliðaleik.

## Sjá einnig
* Tölfræðisíða Guðmundar af vef Alþjóða borðtennissambandssins. 
## Heimildir
Pierre-Auguste Renoir

**Pierre-Auguste Renoir** (fæddur 25. febrúar 1841, dáinn 3. desember 1919) var franskur myndhöggvari og listmálari, sem lagði mikið af mörkum til þróunar impressjónismans. Hann fæddist í Limoges, Haute-Vienne, Frakklandi. Eitt hans frægasta verk er Le bal au moulin de la Galette.

Pierre-Auguste Renoir var faðir leikarans Pierres Renoir og kvikmyndagerðarmannsins Jeans Renoir.

## Myndasafn

Mynd:Pierre-Auguste_Renoir_080.jpg
Mynd:Renoir_Doges'_Palace,_Venice.jpg
Mynd:Pont-Neuf (1872) - Pierre-Auguste Renoir (National Gallery of Art, Washington D.C.).jpg
Mynd:Pierre-Auguste_Renoir_-_La_Seine_à_Champrosay.jpg
Mynd:1881_Renoir_Bluehender_Kastanienbaum_anagoria.JPG
Mynd:Pierre-Auguste_Renoir_-_Vase_de_roses.jpg
Pierre-Auguste_Renoir_-_Fleurs_dans_un_pot_en_faïence.jpg
Mynd:Pierre-Auguste_Renoir_138.jpg
Mynd:Pierre-Auguste_Renoir_-_Fleurs_dans_un_vase_(Musée_de_l'Orangerie).jpg
Mynd:Mlle_Irene_Cahen_d'Anvers.jpg
Mynd:1868_Renoir_Summer_anagoria.JPG
Mynd:Misia_Sert_by_Renoir.jpg
Mynd:Pierre-Auguste_Renoir_-_Baigneuse_aux_cheveux_longs_(1).jpg
Mynd:Pierre-Auguste_Renoir_008.jpg
Mynd:Pierre-Auguste_Renoir_051.jpg
Handknattleiksdeild ÍBV

:*Fyrir nánari upplýsingar um félagið sjálft sjá [[Íþróttabandalag Vestmannaeyja]]*

**[[ÍBV]]** á langa sögu innan handboltans á íslandi, í upphafi undir merkjum Þórs og Týs, en frá leikárinu 1986-87 hafa þau leikið saman í Íslandsmóti karla sem ÍBV. Í síðari tíð hefur deildin alið upp ýmsa landsþekkta leikmenn. Þar ber helst að nefna Sigmar Þröst Óskarsson, Birki Ívar Guðmundsson, Sigurð Ara Stefánsson og Kára Kristján Kristjánsson.

## Meistaraflokkur Karla

### Þjálfarar
* Erlingur Richardsson (þjálfari)
* Magnús Stefánsson (aðstoðarþjálfari)
* Kári Kristján Kristjánsson (þjálfari 3. flokks)
* Georg Ögmundsson (styrktarþjálfari)

#### Þjálfarar ÍBV
*2005-2007 Gintaras Savukynas  
*2007-2009 Svavar Vignisson
*2009-2012 Arnar Pétursson
*2012-2013 Arnar Pétursson og Erlingur Richardsson
*2013-2014 Arnar Pétursson og Gunnar Magnússon
*2014-2015 Gunnar Magnússon
*2015-2018 Arnar Pétursson
*2018- Erlingur Richardsson

**Eldri tímabil [[Snið:leikir meistaraflokks ÍBV karla í handknattleik 2012-2013|2012-2013]], [[Snið:leikir meistaraflokks ÍBV karla í handknattleik 2013-2014|2013-2014]]**

### Evrópuleikir ÍBV

### Titlar og gengi ÍBV karla
* **[[Olís deild karla|Íslandsmeistarar]] 2:** 
** 2014, 2018
* **[[Olís deild karla|Deildarmeistarar]] 1:** 
** 2018
* **[[Olís deild karla|Í öðru sæti í efstu deild]] 2:** 
** 2005, 2014
* **[[Bikarkeppni HSÍ (karlar)|Bikarmeistarar]] 4:** 
** 1991, 2015, 2018, 2020
* **[[Olís deild karla|Meistarakeppni HSÍ]] 3:**
** 2015, 2018, 2020
* **[[1. deild karla í handknattleik|Sigurvegarar í 1. deild]]: 4**
** 1984(Þór), 1988, 1995, 2013
* **[[2. deild karla í handknattleik|Sigurvegarar í 2. deild]]: 2**
** 1978(Þór), 1979(Týr)
* **[[:en:EHF Challenge Cup|Undanúrslit í EHF Challenge Cup]]: 1**
** 2018

### Gengi karlaliðs ÍBV
Gengi karlaliðs ÍBV frá því að meistaraflokkar Þórs og Týs voru sameinaðir.

**Engin úrslitakeppni 2020 sökum Covid-19 heimsfaraldurs.*

## Meistaraflokkur Kvenna
### Þjálfarar
* Hrafnhildur Skúladóttir (þjálfari)
* Sigurður Bragason (aðstoðarþjálfari)
* Georg Ögmundsson (styrktarþjálfari)

#### Þjálfarar ÍBV
*2013-2015 Jón Gunnlaugur Viggósson
*2015- Hrafnhildur Skúladóttir

### Titlar og gengi ÍBV kvenna
* **[[Íslandsmót kvenna í handknattleik|Íslandsmeistarar]] 4:**
** 2000, 2003, 2004, 2006
* **[[Bikarkeppni_HSÍ_(konur)|Bikarmeistarar]] 4:**
** 2001, 2002, 2004, 2023
* **[[Bikarkeppni_HSÍ_(konur)|Tap í úrslitaleik í bikar]] 4:**
** 1994, 2003, 2006, 2012
* **[[Deildarmeistarakeppni kvenna í handknattleik|Deildarmeistarar]] 4:**
** 2003, 2004, 2006, 2023
* **[[Meistarakeppni HSÍ]] 5:**
** 2000, 2001, 2002, 2003, 2004
* **[[:en:Women's EHF Challenge Cup|Undanúrslit í EHF Challenge Cup]]: 1**
** 2004

### Gengi kvennaliðs ÍBV

## Formenn Handknattleiksdeildar ÍBV
*2007-2008 Óskar Freyr Brynjarsson
*2008-2011 Magnús Bragason
*2011-2012 Daði Pálsson
*2012-2014 Sindri Ólafsson
*2014-2018 Karl Haraldsson
*2018-2021 Davíð Þór Óskarsson
*2021-2022 Grétar Þór Eyþórsson
*2022- Arnar Richardsson

## Tilvísanir og heimildir


## Tenglar
* ibvsport.is
1052

Árið **1052** (**MLII** í rómverskum tölum)

## Á Íslandi

### Fædd
* Jón Ögmundarson, fyrsti biskup á Hólum í Hjaltadal (d. 1121).

### Dáin

## Erlendis
* Hertogadæmið Gaskónía varð hluti af Akvitaníu.
* Guðini jarl af Wessex sneri heim til Englands úr útlegð.
* Dómkirkjan í Konstanz hrundi af óþekktum ástæðum.
* Írar náðu yfirráðum yfir Dyflinni um þetta leyti.

### Fædd
* 23. maí - Filippus 1. Frakkakonungur, kallaður hinn ástleitni (d. 1108).
* Húgó frá Châteauneuf, biskup í Grenoble, síðar heilagur Húgó af Grenoble (d. 1132).

### Dáin
* 6. mars - Emma af Normandí, Englandsdrottning, seinni kona Aðalráðs ráðlausa og síðar kona Knúts ríka (f. um 985).
* Hróðólfur biskup, ábóti í Abingtonklaustri á Englandi, sem var í Bæ í Borgarfirði 1030-1049.
Þórarinn Ingi Valdimarsson

**Þórarinn Ingi Valdimarsson** (fæddur 23. apríl 1990) fæddur í Vestmannaeyjum er leikmaður ÍBV í Pepsideild karla í knattspyrnu.
Pepsideild kvenna í knattspyrnu 2011

Árið 2011 er Úrvalsdeild kvenna í knattspyrnu haldin í fertugasta skipti. Deildin er haldin undir merkjum styrktaraðilans Pepsi.

## Liðin

## Staðan í deildinni
### Stigatafla

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

## Töfluyfirlit
*Heimaliðið er vinstra megin*

## Markahæstu leikmenn

## Félagabreytingar
### Í upphafi tímabils
**Upp um deild:** Þróttur, 

**Niður um deild:** , Haukar

### Í lok tímabils
**Upp um deild:** , Selfoss

**Niður um deild:** Þróttur, Grindavík

## Heimildaskrá

## Heimild
* Úrslit - staða  KSÍ 2011.
* Markahæstu menn  KSÍ 2011.
Tryggvi Guðmundsson

**Tryggvi Guðmundsson** (fæddur 30. júlí 1974 í Vestmannaeyjum) er fyrrum knattspyrnumaður og núverandi þjálfari. Hann er markahæsti leikmaður í sögu Íslendinga með 296 mörk og varð oft markakóngur íslensku toppdeildarinnar.

Tryggvi spilaði á Norðurlöndunum með Tromsø og Stabæk og Örgryte IS. Hann varð með markahæstu mönnum norsku deildarinnar nokkur skipti.
Fjörfiskur

**Fjörfiskur** er heiti yfir ósjálfráða, síendurtekna samdrætti í vöðvum í augnlokinu, oftast því efra, sem geta staðið í nokkra klukkutíma og allt upp í nokkra daga. 

Almennt er lítið vitað um orsakir fjörfisks. Þreyta, álag og andleg streita eru þó taldir vera þættir sem geta komið fjörfisknum af stað. 

Þótt fjörfiskur geti í undantekningartilvikum verið merki um undirliggjandi sjúkdóm er hann nær alltaf skaðlaus.

## Heimildir
*
Mýri (aðgreining)

**Mýri** getur átt við eftirfarandi:
* Mýri, landssvæði með háa grunnvatnsstöðu.
* Mýri, bæ í Bárðadal.
* Fiskastovan á Mýri, safn og listagallerí í bænum Hovi í Færeyjum.

## Sjá einnig
* Mýrin
* Mýrar (aðgreining)
* Mýrarrauði 
* Mýrarkalda (malaría)

## Heimildir
Vladímír Ashkenazy

**Vladímír Ashkenazy** (fæddur *Gorkíj*, nú Nizhníj Novgorod 6. júlí 1937) er rússnesk-íslenskur einleikspíanisti
 og hljómsveitarstjórnandi, búsettur í Sviss. Kvæntist 1961 íslenska píanistanum Þórunni Jóhannsdóttur og flutti með henni um tíma til Íslands, þar sem hann hlaut íslenskan ríkisborgararétt 1972.

## Tilvísanir

## Tenglar
*  Visir.
*  The Reykjavík Arts Festival.
* Glatkistan
Jóhanna halta, Frakklandsdrottning

**Jóhanna af Búrgund** (24. júní 1293 – 12. september 1348) eða Jóhanna halta (Jeanne la Boiteuse) var drottning Frakklands frá 1328 til dauðadags, fyrri kona Filippusar 6. Frakkakonungs. Hún stýrði ríkinu þegar maður hennar fór í herleiðangra í Hundrað ára stríðinu.

Jóhanna var dóttir Róberts 2. hertoga af Búrgund og Agnesar af Frakklandi, yngstu dóttur Loðvíks konungs 9. Eldri systir hennar, Margrét af Búrgund, var fyrsta kona Loðvíks 10. og dó í dýflissu. Bræður hennar voru Húgó 5., hertogi af Búrgund, og Ottó 4., hertogi af Búrgund. Jóhanna giftist Filippusi af Valois í júlí 1313. Hann var af konungsættinni og eftir að  allir synir Filippusar 4. voru látnir án þess að láta eftir sig syni varð hann óvænt konungur 1328. 

Hundrað ára stríðið hófst nokkrum árum eftir að þau hjónin settust í hásæti og Filippus var oft langtímum saman fjarverandi að berjast við heri Játvarðar 3. Englandskonungs. Jóhanna stýrði ríkinu á meðan og reyndist hæfur leiðtogi en þótti hörð í horn að taka og það ásamt fötlun hennar varð til þess að hún var stundum kölluð la male royne boiteuse, „vonda halta drottningin“. Hún var sögð stjórna manni sínum, sem þótti fremur veikur leiðtogi. Hún var mjög bókhneigð og fyrirskipaði þýðingar á ýmsum verkum yfir á frönsku.

Jóhanna dó í Svarta dauða, 12. september 1328. Af þeim börnum sem hún ól komust tveir synir upp, Jóhann 2. Frakkakonungur og Filippus af Valois, hertogi af Orléans.

Þegar Filippus 1. af Búrgund, sonarsonur Ottós hertoga bróður Jóhönnu, lést ungur að árum 1362 dó karlleggur Búrgundarættar út. Ekki var ljóst hver væri réttmætur erfingi hans og gerðu bæði Jóhann 2., sonur Jóhönnu (og stjúpfaðir Filippusar hertoga), og Karl 2. Navarrakonungur, sem var dóttursonur Margrétar, eldri systur Jóhönnu, kröfu til hertogadæmisins. Jóhann náði sínu fram á þeirri forsendu að hann væri einum lið skyldari Filippusi.

## Heimild
*
Jóhannes (aðgreining)

**Jóhannes** getur átt við um eftirfarandi:

* Jóhannes, karlmannsnafn.
* Jóhannes, íslensk kvikmynd frá árinu 2009.
Orkudrykkur

**Orkudrykkir** eru drykkir sem eru markaðssettir undir þeim formerkjum að þeir nái fram örvandi áhrifum. Þeir gefa vellíðunartilfinningu í heilanum, sem hvetur fólk að halda áfram neyslu þeirra, en hafa engin áhrif á vöðva líkamans.

Orkudrykkir innihalda jafn mikið magn af sykri og er í sykruðum gosdrykkjum og eins mikið magn af koffíni og er í kaffi. Orkudrykkir hafa verið lítið rannsakaðir og engar samræmdar reglur eru til um hvað drykkirnir megi innihalda. Neysla orkudrykkja er mest á meðal ungs fólks bæði hér á landi og í Bandaríkjunum.

Blanda áfengis og orkudrykkja er mjög vafasöm. Blandan hefur veikjandi áhrif á líkamann, getur valdið hjartsláttartruflunum og jafnvel skyndilegum dauða.

## Heimildir
Scott Ramsey

**Scott Ramsey** er íslenskur knattspyrnumaður af skoskum ættum. Hann hefur leikið fyrir yngri flokka Glasgow Rangers og með skoskum neðri deildar félögum. Á Íslandi hefur hann spilað með KR, Keflavik ÍF og UMF Grindavík. Ramsey var dæmdur til 18 mánaða fangelsisvistar árið 2005 fyrir það að hafa orðið manni að bana á skemmtistað í Keflavík. Hann er giftur íslenskri konu og er með íslenskan ríkisborgararétt.

## Tilvísanir